CELEX: 62021TN0490
Language: mt
Date: 2021-08-11 00:00:00
Title: Kawża T-490/21: Rikors ippreżentat fil-11 ta’ Awwissu 2021 –Vanhoudt vs BEI

18.10.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 422/20
            
         
      Rikors ippreżentat fil-11 ta’ Awwissu 2021 –Vanhoudt vs BEI
      (Kawża T-490/21)
      (2021/C 422/28)
      Lingwa tal-kawża: il-Franċiż
      
         Partijiet
      
      
         Rikorrent: Patrick Vanhoudt (Gonderange, il-Lussemburgu) (rappreżentanti: L. Levi u A. Champetier, avukati)
      
         Konvenut: Il-Bank Ewropew tal-Investiment
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tiddikjara dan ir-rikors ammissibbli u fondat;
               
            konsegwentement,
      
                  —
               
               
                  tannulla d-deċiżjoni tas-16 ta’ Diċembru 2020 sa fejn tiċħad il-kandidatura tar-rikorrent għall-pożizzjoni ta’ Kap tal-Uffiċċju tal-Viċi President tal-BEI u d-deċiżjoni li taħtar [kunfidenzjali] (1) fl-imsemmija pożizzjoni;
               
            
                  —
               
               
                  sa fejn huwa neċessarju, tannulla d-deċiżjoni tas-17 ta’ Mejju 2021, ikkomunikata lir-rikorrent fit-18 ta’ Mejju 2021, li tiċħad it-talbiet għal rikors amministrattiv ta’ dan tal-aħħar tat-18 ta’ Diċembru 2021 u tas-17 ta’ Marzu 2021;
               
            
                  —
               
               
                  tikkundanna lill-BEI jikkumpensa d-dannu morali lir-rikorrent, liema dannu huwa evalwat, ex aequo et bono, għal EUR 4 000;
               
            
                  —
               
               
                  tikkundanna lill-BEI għall-ispejjeż kollha.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka erba’ motivi.
      
                  1.
               
               
                  L-ewwel motiv huwa bbażat fuq irregolaritajiet proċedurali u ksur tal-linji gwida fil-qasam tal-mobbiltà interna u tal-promozzjoni. Ir-rikorrent isostni b’mod partikolari f’dan ir-rigward li qatt ma ġie informat bil-kriterji ta’ selezzjoni u lanqas bil-kompożizzjoni tal-bord ta’ selezzjoni.
               
            
                  2.
               
               
                  It-tieni motiv huwa bbażat fuq ksur tal-avviż ta’ pożizzjoni u ta’ żbalji manifesti ta’ evalwazzjoni. Insostenn ta’ dan il-motiv, ir-rikorrent iqis li l-kandidat li ntgħażel fi tmiem il-proċedura ta’ selezzjoni manifestament ma kienx jissodisfa l-kriterji stabbiliti.
               
            
                  3.
               
               
                  It-tielet motiv huwa bbażat fuq ksur tal-obbligu ta’ motivazzjoni.
               
            
                  4.
               
               
                  Ir-raba’ motiv huwa bbażat fuq il-fatt li l-linji gwida u l-avviż ta’ pożizzjoni, b’mod kombinat jew separat, huma illegali sa fejn jiksru l-prinċipji ta’ ċertezza legali, ta’ trasparenza u ta’ amministrazzjoni tajba.
               
            
         (1)  Data kunfidenzjali redatta.